text: [{"text_idx": "#000001", "text": "Ou\u0300 est le Bon Samaritain aujourd\u2019hui?"}, {"text_idx": "#000002", "text": "Allah tagi kuuje e yim\u0253e"}, {"text_idx": "#000003", "text": "1Haa fu\u0257\u0257am Allah tagi asamanji e lesdi. 2Lesdi \u0257onno cookri, walaano koo \u0257ume dow maari, nyi\u0253re suddino ilamji luggu\u0257i. Ruuhu Allah \u0257onno yiilo dow ndiyamji."}, {"text_idx": "#000004", "text": "3Nden Allah wi'i: \u201cAnnoora laato1:3 2 Kor 4:6..\u201d Ka laati. 4Allah yi'i ka woo\u0257i. Nden o senndi hakkunde annoora e nyi\u0253re. 5O inndi annoora nyalawma, nyi\u0253re boo o inndi \u0257um jemma. Hiiri, weeti, \u0257um nyalaade aranndeere."}, {"text_idx": "#000005", "text": "6Allah wi'i: \u201cSenndoode laato caka ndiyamji, ngam senndugo hakkunde maaji.\u201d Non \u0257um laatori. 7Allah wa\u0257i senndoode maajum. O senndiri ndiyamji les bee ndiyamji dow. 8Allah inndi senndoode maajum asama. Hiiri, weeti, \u0257um nyalaade \u0257i\u0257awre1:6-8 2 Pi 3:5.."}, {"text_idx": "#000006", "text": "9Allah wi'i: \u201cNdiyam les asama moo\u0253o nokkuure woore, haa joor\u0257um wa\u014bga.\u201d Non \u0257um laatori. 10Allah inndi joor\u0257um lesdi, moo\u0253orde ndiyamji boo, o inndi \u0257um mbeela. Allah laari \u0257um woo\u0257i. 11Nden o wi'i: \u201cLesdi fu\u0257na fu\u0257\u014bgooji, waato hu\u0257o marko aawdi e haakooji mar\u0257i aawdi, le\u0257\u0257e dimooje \u0253i\u0253\u0253e bee aawdi nder muu\u0257um'en dow lesdi, koo \u0257ume fuu fodde asli muu\u0257um.\u201d Non \u0257um laatori. 12Lesdi fu\u0257ni hu\u0257o marko aawdi e haakooji mar\u0257i aawdi fodde asli muu\u0257um'en, non boo le\u0257\u0257e dimooje \u0253i\u0253\u0253e bee aawdi nder muu\u0257um'en, koo \u0257eye fuu fodde asli muu\u0257um'en. Allah laari \u0257um woo\u0257i. 13Hiiri, weeti, \u0257um nyalaade tata\u0253re."}, {"text_idx": "#000007", "text": "14Allah wi'i: \u201cJayli laato haa asama ngam senndindirgo nyalawma bee jemma. \u018ai laato alaamaaji ngam anndugo wakkatiiji juul\u0257e, non boo nyal\u0257e e duu\u0253i. 15Jayli \u0257i'i laato haa asama ngam yaynango lesdi.\u201d Non \u0257um laatori. 16Allah wa\u0257i jayli maw\u0257i \u0257i\u0257i: Jay\u014bgol \u0253ur\u014bgol mawnugo waato: Naa\u014bge, laami nyalawma, pamarol boo, waato: Lewru, laami jemma. O wa\u0257i boo koode. 17O jo'ini \u0257i haa asama ngam yaynango lesdi, 18ngam laamaago nyalawma e jemma boo ngam senndindirgo annoora bee nyi\u0253re. Allah laari \u0257um woo\u0257i. 19Hiiri, weeti, \u0257um nyalaade naya\u0253re."}, {"text_idx": "#000008", "text": "20Allah wi'i: \u201cNdiyam heewira kuuje mar\u0257e yo\u014bki, colli boo piira haa asama, haa dow lesdi\u201d Non \u0257um laatori. 21Allah tagi kuuje maw\u0257e nder ndiyam e asli ko wuurata e ko waancata e ko dimmboto fuu nder ndiyam. Non boo colli mar\u0257i bileeji \u2013 koo \u0257ume fuu fodde asli mum. Allah laari \u0257um woo\u0257i. 22O barki\u0257ini \u0257um, o wi'i: \u201cNdimndimne, \u0257uu\u0257e, kebbine ndiyamji nder beeli, colli boo \u0257uu\u0257a dow lesdi.\u201d 23Hiiri, weeti, \u0257um nyalaade jowa\u0253re."}, {"text_idx": "#000009", "text": "24Allah wi'i: \u201cLesdi wurtina asli dabbaaji fuu: \u018ai saare, ladooji, dabbaaji \u0257i ladde, koo \u0257ume fuu fodde asli muu\u0257um.\u201d Non \u0257um laatori. 25Allah wa\u0257i dabbaaji ladde fodde asli maaji e dabbaaji saare fodde asli maaji e ladooji fodde asli maaji. O laari \u0257um woo\u0257i."}, {"text_idx": "#000010", "text": "26Allah wi'i: \u201cEn mba\u0257a ne\u0257\u0257o1:26 1 Kor 11:7. dow jaati mee\u0257en, dow nanndal mee\u0257en. O laamano li\u0257\u0257i nder mbeela, colli e dabbaaji e kuuje ladde e ladooji dow lesdi fuu.\u201d 27Allah tagi ne\u0257\u0257o dow jaati muu\u0257um, o tagi mo dow nanndal maako, o tagi gorko e debbo1:27 Mat 19:4; Mk 10:6; 1 Kor 11:7.. 28Allah barki\u0257ini \u0253e, wi'i \u0253e: \u201cNdanye, \u0257uu\u0257e, kebbine lesdi, laamane ndi! Laamane li\u0257\u0257i nder mbeela e colli e dabbaaji ngaancotoo\u0257i dow lesdi fuu1:27-28 Laat 5:1-32.!\u201d 29Allah wi'i: \u201cNdaa, mi hokki on fu\u0257\u014bgooji dimooji dow lesdi fuu, non boo le\u0257\u0257e mar\u0257e \u0253i\u0253\u0253e bee aawdi nder muu\u0257um'en, \u0257um laatoto nyaamdu moo\u0257on. 30Dabbaaji lesdi e colli e ko waancata dow lesdi fuu, waato ko mari yo\u014bki fuu, mi hokki \u0257um haako hecco ngam nyaamugo.\u201d Non \u0257um laatori. 31Allah yi'i ko o wa\u0257i fuu, \u0257um boo\u0257\u0257um masin. Hiiri, weeti, \u0257um nyalaade joweego'oore."}]